
REFERATUL DE APROBARE A PROIECTULUI DE HOTĂRÂRE
privind aprobarea participării Municipiului Timișoara în calitate de partener la implementarea proiectului „Cu bicicleta prin vest – traseu cicloturistic”, care va fi depus în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național


1. Descrierea situației actuale
			Consiliul Județean Timiș a transmis Municipiului Timișoara propunerea de a participa în calitate de partener la implementarea proiectului „Cu bicicleta prin vest – traseu cicloturistic”, care va fi depus în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național. Parteneri de proiect vor fi: Consiliul Județean Timiș (Județul Timiș) – lider de parteneriat, Consiliul Județean Arad (Județul Arad), Consiliul Județean Caraș Severin (Județul Caraș-Severin), Consiliul Județean Hunedoara (Județul Hunedoara), precum și alte unități administrativ-teritoriale de pe raza celor 4 județe, sub coordonarea Liderului de proiect. În calitate  de lider de parteneriat,  Consiliul Județean Timiș va semna în  numele și pe seama tuturor partenerilor cererea  de  finanțare a proiectului ” Cu bicicleta prin vest – traseu cicloturistic”. În vederea depunerii proiectului, trebuie încheiat Acordul de parteneriat cu U.A.T-urile partenere, sub coordonarea Liderului de proiect – Județul Timiș.

2. Schimbări preconizate și rezultate așteptate
	Obiectivul general al proiectului îl reprezintă punerea în valoare a zonei de vest a țării printr-un traseu cicloturistic unitar care să evidențieze și să facă legătura între obiectivele de interes istoric, social-economic sau turistic din cadrul fiecăruia dintre cele patru județe. Traseul propus prin cele 4 județe din Regiunea de Vest va include porțiuni din traseele promovate prin apelul de proiecte: Traseul EuroVelo 6 și EuroVelo 13, Ruta Carpatica, Râuri și Via Transilvanica. Proiectul presupune definirea unui traseu pe teritoriul administrativ al Municipiului Timișoara. 

3. Alte informații: Valoarea proiectului se va calcula în funcție de numărul de km realizați. Costurile unitare aferente Investiției I.4 trebuie să se încadreze în valoarea de cost  unitar mediu/km  de traseu cicloturistic amenajat, de 82.500 euro/km, fără TVA (bugetul total alocat/ 3.000 km trasee  cicloturistice). Bugetul eligibil alocat pentru realizarea unui traseu cicloturistic se determină prin înmulțirea lungimii traseului cicloturistic (în km, rotunjit la 0 decimale) și a costului unitar mediu (82.500 euro/km, fără TVA).

Concluzii:
Având în vedere necesitatea și oportunitatea accesării fondurilor europene nerambursabile disponibile prin Planul Național de Redresare și Reziliență, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național, se propune participarea Municipiului Timișoara în calitate de partener la implementarea proiectului „Cu bicicleta prin vest – traseu cicloturistic”.



     PRIMAR 							VICEPRIMAR
Dominic FRITZ			 			Ruben LAȚCĂU





NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

